সত্য বললেই বিপদ আর লিখলেই মহাবিপদ।সাংবাদিকেরা প্রতিনিয়ত সে মহাবিপদের মধ্য দিনযাপন করে থাকেন। ঘরে বাইরে সাংবাদিকেরা অনিরাপদ।রাষ্ট্র, সমাজ ও মানুষের কল্যাণে যারা প্রতিনিয়ত কাজ করেন তাদের নিরাপত্তা দেয়া রাষ্ট্রযন্ত্রের উচিত।সূবর্ণা আকতার নদীকে রাতে নিজ ঘরে শিশু সন্তানের সামনে দুষ্কৃতকারীরা কুপিয়ে নির্মমভাবে হত্যা করেছে।এই হত্যা মেনে নেয়া যায় না।হত্যাকারীদের ফাঁসি দিতে হবে। কোন পরিবারের কোন সাংবাদিক যদি হত্যার শিকার হয় তাহলে ওই পরিবার যাতে অর্থকষ্টে না পড়েন সেদিকে আমাদের ভাবতে হবে।ওই পরিবারকে আর্থিকভাবে সবল করে দিয়ে মামলা চালানো ও পড়ালেখার ব্যবস্হা করে দিতে হবে।তখন ঘাতকেরা বুঝবে সাংবাদিক হত্যার শিকার হলেও তারা মুষড়ে পড়বে না বরং ইতিহাস হয়ে ওঠে দাঁড়াবে।তখন সত্য লিখতে ও সৎ সাংবাদিকতা পেশা আরো মজবুত হবে। এই বিষয়গুলো আমাদের ভাবতে হবে ও সচেতনতা বাড়াতে হবে।নারী সাংবাদিক সুবর্ণা আকতার নদী হত্যার প্রতিবাদ ও হত্যাকারীদের ফাঁসি দাবীতে চট্টগ্রাম অনলাইন প্রেসক্লাব আয়োজিত সভায় আলোচকগণ এসব কথা বলেন।